PREMIS DEL JOC DE SIMULACIÓ EMPRESARIAL MANGA: MANAGEMENT GAME. CURS 2024/2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56601)
  + [Valencià](/va/acuerdo/56879)






Selector de idioma

Leer

* [Español](/es/acuerdo/56433)
* [Valencià](/va/acuerdo/56081)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS DEL JOC DE SIMULACIÓ EMPRESARIAL MANGA: MANAGEMENT GAME. CURS 2024/2025[Butlletí Oficial Universitat d'Alacant](/ca/Publicacion)
=======================================================================================================================================

Secretaria General

Butlletí Oficial Universitat d'Alacant





PREMIS DEL JOC DE SIMULACIÓ EMPRESARIAL MANGA: MANAGEMENT GAME. CURS 2024/2025

Data d'aprovació
:   14/02/2025

Data de publicació
:   17/02/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/56861)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56923)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56313)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS DEL JOC DE SIMULACIÓ EMPRESARIAL MANGA: MANAGEMENT GAME. CURS 2024/2025&url=https://www.boua.ua.es/va/acuerdo/56053)

**Títol:** PREMIS DEL JOC DE SIMULACIÓ EMPRESARIAL MANGA: MANAGEMENT GAME. CURS 2024/2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 14 de febrer de 2025

PREMIS DEL JOC DE SIMULACIÓ EMPRESARIAL MANGA: MANAGEMENT GAME. CURS 2024/2025

1.   Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de tres premis als millors equips participants en el Joc de Simulació Empresarial de la Facultat de Ciències Econòmiques i Empresarials de la Universitat d'Alacant.

Les estudiants i els estudiants podran completar la seua formació pràctica en l'àmbit empresarial, exercitar les habilitats més demandades: treball en equip, facultat d'anàlisi, creativitat, gestió del temps, visió estratègica en la presa de solucions, lideratge, etc. i prendre consciència de les circumstàncies reals que es trobarà en la futura activitat empresarial.

2.   Requisits de les persones beneficiàries

Podran obtenir la condició de persona beneficiària i participar en el joc:

·     L'alumnat que estiga matriculat, durant el curs acadèmic 2024/2025, en algun grau o postgrau de la Facultat de Ciències Econòmiques i Empresarials de la Universitat d'Alacant, inclòs el doble grau de Dret-ADE.

·     Cada equip estarà format per un mínim de tres persones i un màxim de cinc, i haurà de nomenar un representant que actuarà com a interlocutor amb el comitè organitzador.

·     El nombre màxim d'equips participants serà de deu.

3.   Nombre i dotació de les beques

Es concedirà un nombre màxim de 3 premis, i es distribuirà l'assignació de la manera següent: cadascun dels tres equips guanyadors, primer, segon i tercer, rebrà un premi consistent en 500 €, 300 € i 200 €, respectivament.

4.   Termini i procediment de presentació de sol·licituds

4.1. Termini de presentació

El termini de sol·licitud s'inicia a partir de l'endemà de la publicació d'aquesta convocatòria en BOUA i finalitza el dia 27 de febrer de 2025, a les 23.59 hores.

4.2. Procediment de presentació

La sol·licitud es presentarà a través del [formulari](https://cvnet.cpd.ua.es/uaCuestionarios/preguntas.aspx?idcuestionario=8680&idioma=es) següent (https://cvnet.cpd.ua.es/uacuestionarios/preguntas.aspx?idcuestionario=8680&idioma=ca), amb indicació de les dades d'aquesta convocatòria.

Així mateix, cadascuna de les persones participants haurà d'enviar, a través de [Sol·licitudsUA](https://economicas.ua.es/va/tramits-i-consultes/sol-licitud-informacio-consultes-peticions-i-queixes.html) (https://economicas.ua.es/va/tramits-i-consultes/sol-licitud-informacio-consultes-peticions-i-queixes.html), el document de [declaració responsable](https://economicas.ua.es/es/documentos/actividades-facultad/manga/declaracion-responsable.docx) (https://economicas.ua.es/es/documentos/actividades-facultad/manga/declaracion-responsable.docx).

5.   Criteris de participació i normativa del joc

Amb les sol·licituds rebudes, es farà una selecció de 10 equips d'acord amb els criteris següents i per aquest ordre:

1.     Equips formats per 5 persones

2.     Equips formats per persones que participen per primera vegada en el joc

3.     Que tots els membres de l'equip tinguen superat el primer curs dels seus estudis. Aquest criteri no serà aplicable a estudiants de màster

4.     Puntuació obtinguda en fer una mitjana de la nota mitjana de l'expedient de cadascun dels membres de l'equip en el curs immediatament anterior (curs 2023/2024). En el cas dels estudiants de màster es considerarà la nota mitjana de l'últim curs del grau que van al·legar per a accedir al màster

A més, per a participar en el joc és necessari tenir accés a una connexió a Internet.

Normativa del joc

1.     Cada equip competirà amb la resta dels equips inscrits en el joc.

2.     Es farà una reunió de presentació del joc als equips admesos el 12 de març de 2025, a les 13 h (es comunicarà als equips admesos mitjançant correu electrònic institucional) a la qual haurà d'assistir de manera obligatòria, almenys, un representant de cada equip seleccionat.

3.     El joc es desenvoluparà entre el 24 de març i el 13 d'abril de 2025. Al començament del joc, els deu equips participants entraran en el mercat amb un balanç de situació de partida idèntic. Cada equip haurà d'establir la seua estratègia empresarial i, en funció d'aquesta, prendre 4 grups de decisions de gestió amb l'objectiu d'obtenir el major benefici possible. Guanyarà el joc l'equip que obtinga el major benefici acumulat al final del joc.

4.     Prèviament a l'inici del joc, els equips participants prendran dues decisions de prova per a familiaritzar-se amb la dinàmica de funcionament del joc.

5.     S'establirà un sistema de tutories perquè les persones participants puguen resoldre els dubtes que els sorgisquen durant el desenvolupament del joc.

6.     Les decisions s'introduiran directament en la pàgina web del joc (https://economicas.ua.es/va/activitats-i-esdeveniments/joc-de-simulacio/joc-de-simulacio-empresarial-manga.html) d'acord amb el calendari que indique la Comissió de Valoració als equips participants en la reunió de presentació. Per a això, els equips participants rebran una clau identificativa. L'equip que no prenga la decisió en la data establida no vendrà ni produirà, i haurà de fer front als seus costos fixos sense tenir cap benefici.

7.     Els beneficis obtinguts com a conseqüència de les decisions preses per cadascun dels grups, com també el rànquing global dels grups, seran comunicats a les persones representants de cada grup abans de les 24 hores següents a la presa de cada decisió. La classificació final serà donada a conèixer a les persones participants en la sessió de clausura i lliurament de diplomes, que tindrà lloc el 15 d'abril de 2025. Aquesta classificació serà publicada també en la web de la Facultat de Ciències Econòmiques i Empresarials amb posterioritat.

6. Tots els equips participants rebran un diploma de participació en el joc. Per a obtenir el mateix serà necessari prendre els 4 grups de decisions establides.

El lliurament de diplomes de participació i de premis es farà l'15 d'abril de 2025.

DATES CLAU DEL JOC

|  |  |
| --- | --- |
| Període d'inscripció | A partir de l'endemà de publicar-se en el BOUA fins al 27 de febrer de 2025 |
| Publicació provisional d'equips admesos | 3 de març |
| Reclamacions | 4 i 5 de març |
| Publicació definitiva d'equips admesos | 6 de març |
| Reunió presentació del joc als equips admesos | 12 de març |
| Presa de decisions de prova | 16 de març  21 de març |
| Desenvolupament del joc | Del 24 de març al 13 d'abril |
| Presa de decisions del joc | 25 de març  31 de març  06 d'abril  13 d'abril |
| Publicació de la classificació final del joc | 15 d'abril |
| Acte de clausura del joc i lliurament de diplomes | 15 d'abril |

6. Òrgan gestor i Comissió de Valoració

6.1.         Òrgan gestor

L'òrgan gestor de la convocatòria és la degana en funcions de la Facultat de Ciències Econòmiques i Empresarials, qui s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució.

La unitat administrativa de referència és la secretaria de la Facultat de Ciències Econòmiques i Empresarials, contacte: [dgyf.trytpkbiqhm@pf.jr](mailto:irol.izsywhnatvr@rj.tz).

Quan la sol·licitud no reunisca els requisits o no s'acompanye la documentació requerida es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que, si així no ho fera, se li tindrà per desistit de la petició prèvia resolució que haurà de ser dictada en els termes previstos legalment.

6.2.  Comissió de Valoració

La Comissió de Valoració farà l'examen i l'avaluació de les sol·licituds admeses i elaborarà l'informe de valoració. En el supòsit de no haver-hi prou equips (deu equips), la Comissió de Valoració es reserva la possibilitat de no dur a terme l'activitat.

La comissió tindrà la següent composició:

Presidència:

-        Degana en funcions de la Facultat de Ciències Econòmiques i Empresarials, o persona que la substituïsca.

Secretaria:

-        Un professor o professora de la Facultat de Ciències Econòmiques i Empresarials nomenat o nomenada per la degana en funcions, o persona que el o la substituïsca.

Vocal:

-        Un professor o professora de la Facultat de Ciències Econòmiques i Empresarials nomenat o nomenada per la degana en funcions, o persona que el o la substituïsca.

Els membres de la Comissió de Valoració signaran un document d'absència de conflicte d'interessos (DACI).

7.   Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://economicas.ua.es/va/activitats-i-esdeveniments/joc-de-simulacio/joc-de-simulacio-empresarial-manga.html>, que substitueix la notificació a les persones interessades i produeix els mateixos efectes.

Una vegada seleccionats els equips participants, la Comissió de Valoració comunicarà als equips seleccionats aquesta circumstància mitjançant correu electrònic dirigit al representant de cada grup. A més, aquesta informació serà publicada en la web de la Facultat de Ciències Econòmiques i Empresarials el 3 de març de 2025.

Els comunicats de la Comissió de Valoració es remetran al correu electrònic institucional amb terminació @alu.ua.es, @gcloud.ua.es f @urvwfhs.ic.un.

Les reclamacions al procés de selecció podran fer-se el 4 i 5 de març de 2025, a través d'aquest formulari. (https://economicas.ua.es/va/tramits-i-consultes/sol-licitud-informacio-consultes-peticions-i-queixes.html)

El llistat final d'admesos serà publicat el 6 de març de 2025.

La classificació final serà donada a conèixer a les persones participants en la sessió de clausura i lliurament de diplomes, que tindrà lloc el 15 d'abril de 2025. Aquesta classificació serà publicada també en la web de la Facultat de Ciències Econòmiques i Empresarials amb posterioritat.

La rectora dictarà la resolució definitiva de concessió.

8.   Marc legal i pressupostari

Aquesta convocatòria amb codi 2025SBV066 serveix de base reguladora i es troba recollida en la línia de subvenció 2025LS024 del Pla Estratègic de Subvencions 2025-2027 (exercici 2025) de la Universitat d'Alacant.

El premi concedit s'ajustarà al que disposa la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova el Reglament de la Llei 38/2003, la Llei 1/2015, de 6 de febrer, d'hisenda pública, del sector públic instrumental i de subvencions, la normativa interna de la Universitat d'Alacant i aquesta convocatòria.

La dotació d'aquesta convocatòria, d'un màxim de 1.000 euros serà sufragada amb càrrec al capítol IV 25.99.2E.69.65 del pressupost de la Facultat de Ciències Econòmiques i Empresarials. L'execució d'aquesta dotació està supeditada a la disponibilitat pressupostària de la Universitat d'Alacant. S'aplicaran les disposicions fiscals vigents.

9.   Obligacions, justificació de persones beneficiàries i pagament

La participació en el joc suposa l'acceptació de les bases d'aquest, com també del criteri de la Comissió de Valoració pel que fa a la resolució de qualsevol qüestió o incidència derivada del concurs i no prevista en aquestes bases.

Són obligacions de les persones beneficiàries, a més de les que estableix la Llei 38/2003, general de subvencions, les següents:

1-    L'activitat subvencionada ha de fer-se des del 2024 fins al 2025.

2-    Presentar la fotocòpia de DNI/NIE o passaport, en el cas que els documents que estiguen en poder de la UA no estiguen actualitzats.

3-    Presentar la fitxa de tercers: (<https://sge.ua.es/va/documentos/facturacion/proveedores-espa-val.pdf>).

Les persones beneficiàries tindran un termini de 10 dies hàbils, comptadors a partir de l'endemà de la publicació de la classificació final del joc, per a la presentació de la documentació requerida. Si en aquest termini no es presentara, s'entendrà que les persones beneficiàries renuncien i perden el dret al premi concedit. Les quantitats no atorgades per aquest motiu seran redistribuïdes entre la resta de components de l'equip.

A més, són obligacions de les persones beneficiàries, l'acceptació i la justificació del premi, les previstes en l'article 14 de Llei 38/2003, general de subvencions, d'entre les que es troben:

a)    Fer l'activitat que fonamenta la concessió del premi en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i els òrgans de control interns i externs.

c)     Conservar els documents justificatius de l'activitat, una vegada realitzada, que han d'incloure els documents electrònics, en tant que puguen ser objecte d'actuacions de comprovació i control.

La justificació de la persona beneficiària serà prèvia a la concessió, mitjançant la comprovació dels requisits exigits per a la concessió.

El pagament es farà efectiu mitjançant una transferència proporcional que rebrà cadascun dels alumnes i les alumnes que integren cada equip guanyador. A aquest efecte, el representant de cada equip haurà de presentar, abans de prendre l'última decisió del joc, una declaració signada per tots els membres de l'equip en la qual s'especifique, expressament, els que han participat activament en el Joc de Simulació per a determinar el repartiment del premi. En el cas de no fer aquesta comunicació s'entendrà que tots els membres de l'equip han participat.

10.           Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat esmentada.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>. Podreu, així mateix, posar-vos en contacte amb el delegat de Protecció de Dades a través de l'adreça [lcs@kg.qx](mailto:imr@wt.ka).

La informació addicional i detallada sobre Protecció de Dades, els drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

11.           Recursos

Contra aquesta convocatòria, les bases i qualsevol acte administratiu que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de ser publicada, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; el 38.4 de la Llei orgànica 2/2023, de 22 de març, del Sistema Universitari i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant del rectorat, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 14 de  febrer 2025

La rectora

P.D. de signatura, vicerector d'Estudiants i Ocupació

(Resolució de 19 de desembre de 2024)

Raúl Ruiz Callado





[Carretera Sant Vicent del Raspeig s/n  
03329 Sant Vicent del Raspeig - Alacant  
 Tel. 88 294 8349 - Fax 39 590 9190](https://www.google.es/maps/@65.301690,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12335&trk=tyah&trkInfo=tarId%9B8537884233866%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)